**Somberek Község Önkormányzata Képviselő-testületének 1/2022. (II. 18.) önkormányzati rendelete**

**a települési képviselők tiszteletdíjáról szóló 13/2014. (XII.6.) önkormányzati rendelet módosításáról**

Somberek Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában biztosított felhatalmazás alapján a következőket rendeli el:

**1. §**

Somberek Község Önkormányzat Képviselő-testületének a települési képviselők tiszteletdíjáról szóló 13/2014. (XII.6.) számú önkormányzati rendeletének 1. § (1) bekezdése helyébe a következő rendelkezés lép:

„(1) Somberek Község Képviselő-testülete a települési képviselők részére havonként 20.000 Ft összegű képviselői tiszteletdíjat állapít meg.”

**2. §**

Ez a rendelet 2022. február 19-én lép hatályba.

Csoboth Tamás dr. Maul Zsolt

polgármester jegyző

Jelen rendelet a Sombereki Közös Önkormányzati Hivatal hirdetőtábláján keresztül, valamint az önkormányzat honlapján 2022. február 18. napján kihirdetésre került.

Somberek, 2022. február 18.

dr. Maul Zsolt

jegyző

Részletes indokolás

**Az 1. §-hoz és a 2. §-hoz**

A Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában biztosított felhatalmazás alapján Somberek Község Önkormányzat Képviselő-testülete felülvizsgálta a települési képviselők tiszteletdíjának mértékét.

Az 1. § rögzíti a képviselők tiszteletdíjának aktualizált mértékét.

A módosító rendelet 2. §-a a hatályba lépés időpontjáról rendelkezik, mely a kihirdetést követő naphoz igazodik.